钦定古今图书集成/明伦汇编/氏族典/第459卷 > 《廖用贤尚友录》 > 魏新之
## 钦定古今图书集成/明伦汇编/氏族典/第459卷 > 《廖用贤尚友录》 > 魏新之

按《尚友录》：新之字德夫，桐庐人。咸淳辛未进士，授庆
元府教授。考试永嘉竣事，同列即治装行，新之问故，
皆曰：‘士被黜者将生哗，不如避之’。新之笑而独留。果
有一士问状，辞色甚厉。新之曰：‘尔文固嘉，如犯不可
何？某行某字，正系庙讳，吾以笔圈之’。”命左右取示之，
十惭沮引退。在官以濂、洛、关、闽正学为己任，推明《中
庸、性道教奥旨，反复殆尽。德祐丙子，元兵入临安府，
游军至鄞。时学设两教授，号东、西厅教授。王榉愤甚，
曰：“吾侪死生决于今日矣。新之从容答曰：“非止今日，
有生之初已定，不若听之。”颜色不少变。